hu en kk ky ru ru ky ky ru ru ru bg ru ru ru en hbs_cyr ru ky hu ky ru ky ky ky ky ky ky ky ky ky ky ky ky ky ky ky ky ky ky ky ky kk ky ky ru hu ru ky ru ky ru ky ru ky ru ky ru cv ky ru ky ky ru ky ky bg ky ru ru ky ru ky ru ky ru ky ru ky ru ky ru da fr
"Фабула", 29.09.11 - 8-бет: •
Макала издегич Редакции газет Кыргызстана Кыргыз эл макалдары Архив-1 Архив-2 Архив-3 Архив-4 Архив-5 Архив-6 Zaman Кыргызстан Агым Айыл деми Алиби Асман пресс Азия news Арена kg Фабула Кереге kg Кыргызстан маданияты Көк Асаба Кутбилим Леди kg Майдан.kg Кыргыз туусу Учур Айгай kg Аалам С.С.С.Р Эл турмушу Эл сөзү Добулбас kg Айкын саясат Ачык саясат Майдан kg Адилет press Жалал-абад үнү Тарыхый мурас Обон Ош шамы Ош жаңырыгы Кыргыз руху Салык экспресс Саратан Diezel Айыл өкмөтү Нур Эл De факто Жаңы кылым Апта Алас Бишкек таймс Назар Энесай Новости Иссык-Куля Эркинтоо Биримдик Пресс kg Нур реклама Айат пресс Адилет пресс Лозунг Кабар
Мирбек Асанакунов, Ысык-Көл облусунун губернатору:
"Менин губернатор болуп дайындалышым саясатка да, шайлоого да байланыштуу эмес..."
- Мирбек мырза, алгач сөздү Ысык-Көл облусуна кайрадан губернатор болуп келишиңиз тууралуу баштасак. Бул маселе боюнча коомчулукта ар кандай сөздөр айтылууда, өзүңүз кандай кабылдап жатасыз?
- Коомчулукта ар кандай сөздөр айтылып жатат. Ал сөздөрдүн ичинен: "Атамбаев шайлоого жакын Ысык-Көлгө өз кишисин алып барды" - деп такталбай айтылган сөздөрдү четке кагам. Менин касиеттүү Ысык-Көлгө экинчи ирет губернатор болуп дайындалышым эч кандай саясатка да, шайлоого да байланыштуу эмес. Губернаторду алмаштырып жатканда, менден башка да эки-үч талапкердин талапкерлиги каралган. Атамбаев ал талапкерлердин арасынан мурунку иштеген ишине, көрсөткөн жыйынтыгына жараша тандаса керек. Анын үстүнө мен Көлдө 9 ай губернатор болуп иштеп, колдон келишинче жыйынтык көрсөткөн адаммын. Мына ошол жыйынтыктар менин кайра дайындалышыма түрткү болду окшойт. Мурда баштап кеткен иштерибизди улантып, элибизге колдон келишинче ак эмгек өтөөгө жан үрөй бермекчибиз.
- Иштин жыйынтыгы тууралуу сөз болуп кетти, сиздин жетекчилигиңиз менен аткарылган иштердин эң эле көзгө көрүнүктүүсү - облус боюнча бир жылда колдонууга берилген мектептердин саны 17ге жеткендиги болбодубу...
- Туура, мектеп салуу маселеси биз аткарган иштердин арасынан эң эле көзгө толумдуусу болду десек болот. Себеп дегенде, Көлдө деле башка облустардагыдай мектептердин жетишпестиги же эскилиги сыяктуу көйгөй өзгөчө орунда болуп келген. Бул көйгөйдү Кумтөр алтын кенин иштетип жаткан канадалык компаниянын "Өнүктүрүү фондуна" төккөн бир пайыздык кирешесинин негизинде чечип, былтыр бүткөрүлүп, колдонууга берилди. Мына, былтыр республика боюнча 34 мектеп колдонууга берилсе, анын 17си биздин облуска таандык болду. Негизинен 17 мектепти куруу иштери бир учурда башталган эмес. Айрымдары эки жыл мурун башталып, токтоп турган. Арасында ашар жолу менен салдырып баштаганы, эч кандай экспертизасы жок, жада калса тиешелүү документтери жоктору да бар болчу. Себеби мектептин заказчиги айыл өкмөттөр болгон. Ошондон уламбы, айтор, иш тиешелүү деңгээлде жүргөн эмес. Биз ишти өзүбүздүн колубузга алып, талапка ылайык бүткөрдүк. Мен президентибизге, "Быйыл 17 мектепти колдонууга берип жатабыз"- деп айтсам, "Койчу, чын элеби?"- деп, биринчи укканда ишенбегендей болду. Мындан ары да мындай иштерди өөрчүтүп, облустагы мектеп маселесин толук чечкенге чоң аракеттерди көрө беребиз. Ал эми аталган фондго башында 250 миллион сом которулса, былтыр 350 миллион сом которулган, быйыл 400 миллион сомго жакын которулганы турат. Буйруса, мектептерден башка да социалдык объектилерди куруу максатыбыз бар. Дагы бир маселе, облустук оорукана куруу иштерин баштоодо турат. Себеп дегенде, азыркы оорукананын абалы өтө начар абалга жеткен. Көрсө, ал ооруканабыздын жада калса фундаменти да жок экен. Айта кетсек, эмдиги жылы жаңы талапка жооп берген, заманбап жабдуулар менен жабдыла турган 250 орундук облустук оорукана салдырганы жатабыз. Бул имаратты курууга 400 миллиондун тегерегиндеги каражат сарпталат экен. Буга Кумтөрдү иштетип жаткан компания да жардам берет деген ишеничтебиз, анткени ал жакта мурда болуп келген "жашыруун акчалар" ачыкка чыгууда. Учурда облустун аймагында 36 ар кандай социалдык объектилер курулуп жатат.
- Коомчулукка түшүнүктүү болуш үчүн айта кетсеңиз, Нурдин Абдылдаев жакшы иштей албай койгондугу үчүн кызматтан алындыбы же башка бир себептер барбы? Эл билгенден кызмат бөлүшүүдө Ысык-Көл облусу "Ата-Журтка" тийди эле, эми бул облусту КСДП алдыбы?
- Минтип айтууга болбойт. Кайсы бир облус, кайсы бир партияныкы деген түшүнүк жылдын башында болгон. Азыр андай түшүнүк жок. Себеп дегенде, Өкмөт башчы иштин жүрүшүнө, көрсөтүлгөн жыйынтыктарга жана эң башкысы ылайыгына жараша кадрларды алмаштырып жатат десек болот. Ал эми Нурдин Абдылдаев дагы Көлдүн кулуну болот. Ал киши да колунан келишинче, ишти билишинче иштеп кетти.
- Сиз жетектеп жаткан облуста алдыдагы президенттик шайлоого даярдыктар кандай? Деги эле шайлоого карата элдин маанайы кандай?
- Мына, жакында эле биздин облустагы 62 айыл өкмөттүн 24үндө акимдерди шайлоо болуп өттү. Калганы 2012-жылы өтүшү керек. Жаңы мыйзам боюнча акимдерди жергиликтүү кеңештин депутаттары шайлап жатышат. Эки-үч эле айыл өкмөттө ар кандай себептер менен шайланбай калбаса, калганы талапка ылайык шайланды. Чынын айтышыбыз керек, аким болгусу келгендердин арасында Бакиев үчүн төшүн тосуп жүргөндөр да болду, бирок андайлар ойлогонуна жетишкен жок. Ал эми алдыдагы президенттик шайлоого карата элдин маанайы жакшы, облус даяр. Айрыкча, элдин азыркы өкмөткө болгон көз карашы абдан жакшы болуп жатканы талашсыз. Жакында эле тийиштүү органдар шайлоого карата даярдыкты текшерип, жыйынтыгында бизге "4" деген баа коюп кетишти. Себеп дегенде, айрым бир жерлерде даярдык толук бүтө элек эле. Кудай буйруса, алдыдагы шайлоону таза жана так өткөрүүгө болгон аракетибизди көрөбүз. Азыр мурдагыдай административдик ресурстарды колдонуу деген жок. "Колдонушат, тартып коёт " - деп айтып жаткандар терең жаңылышат.
- Быйыл туризмдин көрсөткүчү кандай болду? Жыйынтык чыгардыңарбы?
- Туризм былтыркыга салыштырмалуу абдан жакшы болду. Кудай буйруса, жакынкы аралыкта жалпы, толук жыйынтыгы чыгарылат.
Өткөн жылкыга салыштырмалуу эс алуучулар 40, 50 пайызга көп келди десек болот. Биздин облус Новосибирск облусунун губернатору менен тыгыз мамиле түзүп, ортодогу кызматташууну чыңдаганы турабыз. Быйыл жайында аталган облустун губернатору Көлгө келип кетти. Алар өзгөчө ушул туризм багытына кызыгып жатышкандыктарын билдиришти. Ошон үчүн биз жакынкы аралыкта Караколдогу аэропортту ишке киргизип, "эл аралык" деген статус берсек, алыскы өлкөлөрдөн да туристтер келип, туризм жакшы өнүгөт эле. Ошондой эле "Тамчы" аэропортун да бүткөрсөк, мүмкүнчүлүктөргө кеңири жол ачылат эле. Жакында эле Италиядан инвесторлор келип, мына ушул аэропортко жана жол салууга 100 миллион доллар жумшай тургандыктарын билдиришти. Эгер сүйлөшүүлөр ойдогудай болсо, бул биз үчүн чоң утуш болмок. Эми бул келечектин иши. Азырынча тилек кыла туралы.
Кошумчалай кетчү нерсе, быйылкы сезонго Чолпон-Атадагы окуя жана казак туристинин өлүмү терс таасир тийгизгенин жашырбай айтышыбыз керек. Мына ушул эки окуя гана турзимге кедергисин тийгизип койду.
- Кечээ-жакында Атамбаев шайлоого байланыштуу эки ай өргүү алып, Бабановго Өкмөт башчылык кызматты убактылуу өткөрүп берди. Өкмөт мүчөлөрү муну кандай кабыл алдыңыздар, Бабановго толук ишеним артып турасыздарбы?
- Кечээки жыйында маалым болгондой, бул өкмөт 9 ай үч күн иштептир. Жыйынтыгы жаман эмес. Буга чейин бул Өкмөткө ишеним көрсөтпөгөндөр: "бюджетти аткара албайт"- деген сөздөрдү айтып чыгышты эле. Бирок алардын айткандары четке кагылып, иш жүзүндө жакшы көрсөткүчтөргө ээ болуп жатат. Албетте, кемчиликтери да бар, ал кемчиликтерди кыска убакытта жоюуга жигердүү аракеттер көрүлүүдө. Атамбаев буйруса, эки айга жетпеген убакытта кайра өзүнүн ордуна келет. Ал киши келгенче биз колдон келишинче кошумча каражаттарды таап, көйгөйлөрдү четинен чече беребиз. Ал эми Бабановго деле ишеним бар. Ал киши деле колдон келген аракетин көрөт деген ойдомун.
- Жакынкы аралыкта жаңы мыйзам боюнча губернаторлук кызматтарды жоюп, анын ордуна өкмөттүн өкүлү гана болору айтылып жатат. Губернатор катары айтсаңыз, бул мыйзамга кандай көз караштасыз?
- Биринчиден, мыйзам колдоо таап, ишке кирсе, кандай майнап берет анысын байкашыбыз абзел. Бул мыйзам боюнча облустар түздөн-түз өкмөткө караштуу болуп калат. Жеке пикиримде, губернаторлорду жойбой, тескерисинче алардын кызматтык милдеттерин күчтөндүрүш керек. Мына, жакындан баштап акимдерди жергиликтүү депутаттар шайлай башташты. Ушундан улам, кээ бир акимдер айрым учурларда моюн толгошуп: "Бизди сен дайындадың беле, депутаттар шайлашпадыбы, буга чейин губернаторлорду угуп келдик, болду эми укпайбыз"- дегендер да чыгып калып атат. Ошон үчүн, губернаторлорго кошумча рычагдарды берсе, иш ошончо жакшырып, жоопкерчилик да ошончо жогору болмок. Анткени ар бир аймакта тартип болбосо болбойт.
- Ысык-Көлдө чечилбей жаткан эң башкы көйгөйлөр кайсы?
- Чечилбей жаткан көйгөй катары жер маселесин айтар элем. Себеп дегенде элдин саны жылдан-жылга өсүп жатат. Жаштарыбыз көбөйүп, үй-жай куруу үчүн жерге муктаж болууда. Учурда облуста 1860 гектар жер трансформация болбой турат. Муну Өкмөткө да, Жогорку Кеңешке да жаздык. Келечекте бул маселе чечилиши зарыл. Кечээ-жакында дал ушул жер маселеси менен Чолпон-Ата шаарында 500дөн ашуун эл 15 боз үй тигип, митингге чыгышты. Чолпон-Атада жер жок калды десек болот. Аталган шаарда эле 2700 адам жер алууга кезекте турат. Митингге чыккандардын көпчүлүгү жаштар. Алар ЖЧК "Юрист", "Бакыт" жана "Дага Ситиге" жергиликтүү бийликтин токтому менен 25 жылдан 49 жылга чейин ижарага берилген 40 гектар жерди жери жок жаштарга үлүшкө бөлүп берүү талабын коюшту. Себеп дегенде аталган 40 гектар 2002-жылдан бери иштетилбей, болгону жол жак тарабы гана тосулуп, калганы аңгырап, колдонулбай ээн жатат. Бул жерлер казактардыкы. Кыязы, алар ал жерлерди жер дагы кымбаттаса сатышат окшойт. Жер маселеси укуктук талаа менен чечилбейт, чечилсе да абдан созулуп кетиши мүмкүн. Ошон үчүн мындай маанилүү маселеге сөзсүз түрдө саясий чечим керек.
кыргыз тилиндеги гезит "Форум"
email • архив • редакция
Бабанов өзү түптөгөн "Республика" партиясынын атынан "Өлкө үчүн!", "Республика үчүн!" деген ураан алдында күркүрөгөн той берди...
Мышык майга жетпей, "сасык" дейт...
Т.Акматов менен М.Абакировдун "разборкасы"…
БАКИЕВЧИЛЕР БИЙЛИККЕ КАЙТСА, САДЫРКУЛОВГО ТАГДЫРЛАШ БОЛОРБУЗ!
"Республика" Таласта Ала-Тоодой эт тартып, Ала-Көлдөй чык кылды
өтчү мезгил эми келди
Эмил Алиев, "Ар-Намыс" партиясынын төрагасынын орун басары:
"Келгиле комиссия түзөлү, иликтейли" - дешип, жеке кызыкчылыктарын көздөп атышат"
Мирбек Асанакунов, Ысык-Көл облусунун губернатору:
"Менин губернатор болуп дайындалышым саясатка да, шайлоого да байланыштуу эмес..."
Кара жаак акын Калык атанын
"Анарбайдын көпүрөсү - Европага байланыштырган көпүрө"
Ишенимге ээ боло албаган тыюу салууну тандайт
Колдонуп жүргөн символикаларыбызды ыйык сактайлы!
Псориаз- териңди тескери сыйрыйт!
ActionTeaser.ru - ???????? ???????